Ֆրիդրիխ Ռոբերտ Ֆելման

Ֆրիդրիխ Ռոբերտ Ֆելման (), էստոնացի գրող և բանահավաք, լուսավորիչ-դեմոկրատ։

1825 թվականին ավարտել է Տարտուի համալսարանի բժշկական ֆակուլտետը։ Դորպատում աշխատել է բժիշկ և համալսարանում դասավանդել էստոներեն և դեղաբանություն։ 1838 թվականին Ֆելմանի նախաձեռնությամբ հիմնվել է էստոներեն լեզվի, բանահյուսության և պատմության էստոնական գիտական ընկերությունը։ Հավաքել է ժողովրդական հին զրույցներ դյուցազն Կալևիպոեգի մասին՝ նպատակ ունենալով կազմել միասնական էպոս, սակայն չի հասցրել իրականացնել մտահղացումը։ Մահացել է տուբերկուլոզից։

Ֆելմանի մահից հետո նրա մտերիմն ու համախոհը՝ Ֆրիդրիխ Կրեյցվալդը, կազմել և հրատարակել է «Կալևիպոեգը» (1857—61)։

 Ծանոթագրություններ 

Կատեգորիա:Էստոնացի գրողներ
Կատեգորիա:Էստոնացի բանահավաքներ
Կատեգորիա:Էստոնացի բժիշկներ
Կատեգորիա:Էստոնացի բանասերներ
Կատեգորիա:Տուբերկուլոզից մահացածներ